recursal/SuperWikiNEXT-32B huggingface dataset:
**মুহাম্মদ আবদুল মুহিত** একজন বাংলাদেশী কূটনীতিক। বর্তমানে তিনি নিউইয়র্কে জাতিসংঘে বাংলাদেশের স্থায়ী প্রতিনিধি হিসেবে দায়িত্ব পালন করছেন। এখানে যোগদানের আগে, তিনি হাঙ্গেরি, স্লোভেনিয়া এবং স্লোভাকিয়াতে রাষ্ট্রদূত হিসাবে সমকালীন স্বীকৃতি সহ অস্ট্রিয়ায় বাংলাদেশের রাষ্ট্রদূত হিসেবে দায়িত্ব পালন করেন। তিনি জাতিসংঘ শান্তিনির্মাণ কমিশনের চেয়ারম্যান এবং লিঙ্গ সমতা ও নারীর ক্ষমতায়ন (ইউএন উইমেন)-এর জন্য জাতিসংঘ সত্তার নির্বাহী বোর্ডের সভাপতি হিসেবেও দায়িত্ব পালন করছেন।

জীবনের প্রথমার্ধ
----------------

মুহিত ঢাকা বিশ্ববিদ্যালয় থেকে সমাজবিজ্ঞানে বিএসএস এবং এমএসএস সম্পন্ন করেন। তিনি বিসিএস (এফএ) ক্যাডারের ১১তম ব্যাচে ১৯৯৩ সালে বাংলাদেশ ফরেন সার্ভিসে যোগদান করেন। তিনি কুয়েত বিশ্ববিদ্যালয় থেকে আরবি ভাষায় ডিপ্লোমা করেন।

কর্মজীবন
--------

মুহিত কুয়েতে বাংলাদেশ দূতাবাসের দ্বিতীয় সচিব, রোমে বাংলাদেশ দূতাবাসের প্রথম সচিব, বাংলাদেশের দোহা দূতাবাসের কাউন্সেলর, নিউইয়র্কে বাংলাদেশের স্থায়ী মিশনে কাউন্সেলরসহ বিভিন্ন বাংলাদেশ মিশনে দায়িত্ব পালন করেছেন। তিনি ২০১২ থেকে ২০১৫ সাল পর্যন্ত ওয়াশিংটন ডিসিতে বাংলাদেশ দূতাবাসের ডেপুটি চিফ অব মিশন ছিলেন। তারপর, তিনি ২০২০ সাল পর্যন্ত এস্তোনিয়া এবং আইসল্যান্ডে একযোগে স্বীকৃতি নিয়ে ডেনমার্কে বাংলাদেশের রাষ্ট্রদূত হিসেবে যোগদান করেন।

তথ্যসূত্র
---------

1. ↑  "Muhammad Abdul Muhith appointed Ambassador, Permanent Representative to the UN"। *The Business Standard* (ইংরেজি ভাষায়)। ২০২২-০৬-২০। সংগ্রহের তারিখ ২০২২-০৯-২০।
2. ↑  Correspondent, Diplomatic। "Abdul Muhith appointed as Bangladesh envoy to UN"। *Prothomalo* (ইংরেজি ভাষায়)। সংগ্রহের তারিখ ২০২২-০৯-২০।
3. 1 2 3 4  "New Permanent Representative of Bangladesh Presents Credentials | UN Press"। *press.un.org*। সংগ্রহের তারিখ ২০২২-০৯-২০।
4. ↑  Staff Correspondent। "Bangladesh names Muhith as new permanent representative to the UN"। *bdnews24.com* (ইংরেজি ভাষায়)। সংগ্রহের তারিখ ২০২২-০৯-২০।
**সুলতান মাহমুদ বাবু** বাংলাদেশ জাতীয়তাবাদী দলের রাজনীতিবিদ। তিনি জামালপুর-২ (ইসলামপুর উপজেলা) আসন থেকে ২বার জাতীয় নির্বাচিত সংসদ। ফেব্রুয়ারি ১৯৯৬ ও ২০০১ সালের নির্বাচনে বিএনপি থেকে সংসদ সদস্য নির্বাচিত হয়েছিলেন।

প্রাথমিক জীবন
-------------

সুলতান মাহমুদ বাবু জামালপুর জেলার ইসলামপুর উপজেলা জন্মগ্রহণ করেন।

রাজনৈতিক জীবন
-------------

সুলতান মাহমুদ বাবু বাংলাদেশ জাতীয়তাবাদী দলের রাজনীতিবিদ। ১৯৯১ সাল থেকে মোট পাঁচটি জাতীয় সংসদ নির্বাচনে জামালপুর-২ (ইসলামপুর উপজেলা) আসনে বিএনপির হয়ে নির্বাচনে অংশগ্রহণ করে ফেব্রুয়ারি ১৯৯৬ ও ২০০১ সালের নির্বাচনে বিএনপি থেকে সংসদ সদস্য নির্বাচিত হয়েছিলেন। তিনি অষ্টম জাতীয় সংসদে গৃহায়ন ও গণপূর্ত মন্ত্রণালয় সম্পর্কিত স্থায়ী কমিটির সভাপতির দায়িত্ব পালন করে ছিলেন।

তথ্যসূত্র
---------

1. 1 2  "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
2. 1 2  "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
3. ↑  "সুলতান মাহমুদ বাবু"। *প্রথম আলো*। সংগ্রহের তারিখ ২০১৯-০৮-৩০।
**হিজল** (বৈজ্ঞানিক নাম:*Barringtonia acutangula*) মাঝারি আকারের ডালপালা ছড়ানো দীর্ঘজীবী গাছ। সংস্কৃত নাম **নিচুল**। এ ছাড়া **জলন্ত**, **নদীক্রান্ত** এসব নামেও হিজলগাছ পরিচিত। বাকল ঘনছাই রঙের ও পুরু। হিজলের বিষাক্ত অংশ হলো ফল, যা মারাত্মক বমনকারক।

আদি নিবাস
---------

হিজল গাছের আদি নিবাস বাংলাদেশ দক্ষিণ এশিয়া, মালয়েশিয়া ও অস্ট্রেলিয়া।

আকার
----

হিজল মাঝারি ধরনের। ডালপালার বিস্তার চারদিকে। সাধারণত জলজ কাদা, পানিতে এই গাছ জন্মে। বীজ থেকে গাছ হয়। উচ্চতা ১০ থেকে ১৫ মিটার।

ফুল
---

হিজল ফুল ফোটে বৈশাখ-জ্যৈষ্ঠ মাসে। হিজল ফুল দেখতে খুবই সুন্দর। হালকা গোলাপি রঙের ১০-১২ সেমি লম্বা পুষ্পদণ্ডের মাঝে অসংখ্য ফুল ঝুলন্ত অবস্থায় ফোটে। গভীর রাতে ফুল ফোটে, সকালে ঝরে যায়। ফুলে একধরনের মিষ্টি মাদকতাময় গন্ধ আছে।

ব্যবহার
-------

হিজলগাছের প্রাণশক্তি প্রবল। বন্যার পানি কিংবা তীব্র খরাতেও টিকে থাকে। এমনকি পানির নিচে কয়েক মাস নিমজ্জিত থাকলেও হিজলগাছ বেঁচে থাকে। তাই হাওর অঞ্চলে এ গাছের ডাল মাছের অভয়ারণ্য তৈরিতে ব্যবহৃত হয়।

গ্যালারি
--------

* in Kolkata, West Bengal, India.in Kolkata, West Bengal, India.
* fruits in Kolkata, West Bengal, India.fruits in Kolkata, West Bengal, India.
* fruits in Kolkata, West Bengal, India.fruits in Kolkata, West Bengal, India.
* flower buds in Kolkata, West Bengal, India.flower buds in Kolkata, West Bengal, India.
* Tree in Hyderabad, India.Tree in Hyderabad, India.
* Flowers in Hyderabad, India.Flowers in Hyderabad, India.
* Flowers in Hyderabad, India.Flowers in Hyderabad, India.
* Flower buds in Hyderabad, India.Flower buds in Hyderabad, India.
* Flowers in Hyderabad, India.Flowers in Hyderabad, India.
* 
*

তথ্যসূত্র
---------

1. 1 2 3 4 5  *বিলের বুকে হিজলের সারি[*স্থায়ীভাবে অকার্যকর সংযোগ*]*, সুমনকুমার দাশ, দৈনিক প্রথম আলো। ঢাকা থেকে প্রকাশের তারিখ: আগস্ট ১৯, ২০১৩ খ্রিস্টাব্দ।
2. ↑  দ্বিজেন শর্মা লেখক; *বাংলা একাডেমী ; ফুলগুলি যেন কথা*; মে, ১৯৮৮; পৃষ্ঠা-৫০, আইএসবিএন ৯৮৪-০৭-৪৪১২-৭
**মুহাম্মদ আবদুল্লাহ** (১ এপ্রিল ১৯৩২ – ২১ অক্টোবর ২০১৯) একজন বাংলাদেশি শিক্ষক ছিলেন। তিনি ঢাকা বিশ্ববিদ্যালয়ে অধ্যাপনা করতেন। এছাড়া, তিনি গবেষণাকর্মেও নিয়োজিত ছিলেন।

প্রারম্ভিক জীবন ও শিক্ষা
------------------------

মুহাম্মদ আবদুল্লাহ ১৯৩২ সালের ১ এপ্রিল লক্ষ্মীপুরের বাঙ্গাখাঁ গ্রামে জন্মগ্রহণ করেন। তিনি নোয়াখালী কারামাতিয়া কামিল মাদ্রাসা থেকে ১৯৪৩ সালে আলিম ১৯৪৫ সালে ফাজিল পরীক্ষায় উত্তীর্ণ হন। তাকে ১৯৪৭ কলকাতার আলিয়া মাদ্রাসা থেকে "মুমতাযুল মুহাদ্দিসিন" সম্মাননা প্রদান করা হয়েছিল। তিনি ১৯৪৯ সালে হাজী মুহাম্মদ মহসীন কলেজ থেকে উচ্চমাধ্যমিক পরীক্ষায় উত্তীর্ণ হন। ১৯৫২ সালে তিনি ঢাকা বিশ্ববিদ্যালয় থেকে উর্দুতে স্নাতক হন। এরপর, ১৯৫৩ সালে তিনি ঢাকা বিশ্ববিদ্যালয় থেকেই উর্দুতে স্নাতকোত্তর পরীক্ষায় উত্তীর্ণ হন। তিনি একই বিশ্ববিদ্যালয় থেকে ১৯৭২ ও ১৯৭৩ সালে যথাক্রমে ইসলামিক স্টাডিজ ও আরবিতে স্নাতকোত্তর ডিগ্রি অর্জন করেন। ১৯৮১ সালে তিনি এমফিল ডিগ্রি লাভ করেন। ১৯৮৩ সালে তিনি ঢাকা বিশ্ববিদ্যালয় থেকে আরবিতে পিএইচডি ডিগ্রি অর্জন করেন।

কর্মজীবন
--------

মুহাম্মদ আবদুল্লাহ ১৯৫২ সালে সিলেট সরকারি আলিয়া মাদ্রাসায় শিক্ষক হিসাবে যোগদান করেন। ১৯৭২ সালে তিনি ঢাকা বিশ্ববিদ্যালয়ের উর্দু ও আরবি বিভাগে সহকারী অধ্যাপক পদে যোগদান করেন।  ১৯৭৮ সালে তিনি সহযোগী অধ্যাপক ও ১৯৮৫ সালে তিনি অধ্যাপক পদে উন্নীত হন। ১৯৯২ সালে তিনি চাকরি থেকে অবসরে যান। অবসর গ্রহণ করার পর উর্দু ও ফারসি বিভাগে সুপারনিউমারারি প্রফেসর হিসেবে ১০ বছর অধ্যাপনা করেন।

মুহাম্মদ আবদুল্লাহ আরবি, ফারসি, বাংলা, উর্দু ও ইংরেজি ভাষায় দক্ষ 
ছিলেন। তিনি ৩৩টি গ্রন্থ রচনা করেছেন। তার লেখা নিবন্ধ বাংলা বিশ্বকোষ, ইসলামি বিশ্বকোষ ও দেশবিদেশের সাময়িকীতে প্রকাশিত হয়েছে। তিনি বিশ্ববিদ্যালয় মঞ্জুরী কমিশনের ১১টি গবেষণা প্রকল্প সম্পন্ন করেছেন।

পুরস্কার ও সম্মাননা
-------------------

উর্দু ভাষা ও সাহিত্যে মুহাম্মদ আবদুল্লাহর অবদানের জন্য লাহোরের *সাইয়ারা* সাময়িকী তাকে ১৯৬৬ "নিশানে উর্দু" খেতাব প্রদান করেছিল। ১৯৯২ সালে তিনি ঢাকা বিশ্ববিদ্যালয় থেকে ইব্রাহীম খাঁ স্বর্ণপদক লাভ করেন।

মৃত্যু
------

মুহাম্মদ আবদুল্লাহ ২০০৮ সালের ২১ অক্টোবর ঢাকার শহীদ সোহরাওয়ার্দী হাসপাতালে ৭৬ বছর বয়সে মৃত্যুবরণ করেন।

তথ্যসূত্র
---------

1. 1 2 3 4 5 6 7  "আবদুল্লাহ, মুহাম্মদ"। *বাংলাপিডিয়া*। সংগ্রহের তারিখ ১১ ডিসেম্বর ২০১৯।
2. 1 2 3 4 5 6 7  "স্ম র ণ : গবেষক ডক্টর মুহাম্মদ আবদুল্লাহ"। *নয়াদিগন্ত*। ২১ অক্টোবর ২০১৯। সংগ্রহের তারিখ ১১ ডিসেম্বর ২০১৯।

বহিঃসংযোগ
---------

* বাংলাপিডিয়ায় *মুহাম্মদ আবদুল্লাহ* উইকিউপাত্তে এটি সম্পাদনা করুন
**গুর্বাঙ্গুলি হাজি মসজিদ** (তুর্কমেনীয়: *Gurbanguly Hajy metjidi*) তুর্কমেনিস্তানের মার‍্যু শহরে অবস্থিত একটি মসজিদ। গুর্বাঙ্গুলি বের্দিমুহামেদুর শাসনের সময় এই মসজিদটি ২০০৯ সালে সম্পন্ন। এটির চারটি মিনারের সাথে এটি মার‍্যুর একটি বিশিষ্ট জায়গা।

ইতিহাস
------

আশখাবাদভিত্তিক স্থপতি কাকাজান এবং দুর্লি দুর্দিয়েভ ২০০১ সালে মসজিদের প্রকল্পটি বিকশিত করেছে, কিন্তু তহবিলের অভাবের কারণে মসজিদটি দীর্ঘায়িত হয়।

২০০৭ সালে তুর্কমেনিস্তানের মার‍্যু জনতা পরিষদ অনুষ্ঠিত সভায় মার‍্যু বিভাগের বাসিন্দারা তুর্কমেনিস্তানের রাষ্ট্রপতির কাছে মসজিদ নির্মাণে সহায়তার জন্য অনুরোধ করেছিলেন। তুর্কমেনিস্তানের প্রেসিডেন্টের দাতব্য তহবিল থেকে এ লক্ষ্যে দশ লক্ষ ডলার বরাদ্দের সিদ্ধান্ত হয়েছে বলে জানিয়েছেন গুর্বাঙ্গুলি বের্দিমুহামেদু। তুরস্কভিত্তিক "কিলিচ ইনশাত" মসজিদের নির্মাণ সম্পন্ন করেছে।

২০০৯ সালের বসন্তে খোলা, এবং যারা তুর্কমেনিস্তানের রাষ্ট্রপতি গুর্বাঙ্গুলি বের্দিমুহামেদুর সম্মানে বিশ্বাসী তাদের ইচ্ছার জন্য নামকরণ করা হয়েছে। উদ্বোধনের সময় তুর্কমেনিস্তানের রাষ্ট্রপতি ব্যক্তিগতভাবে উপস্থিত ছিলেন, মসজিদ উদ্বোধনের সম্মানে একটি আনুষ্ঠানিক নৈশভোজ দেওয়া হয়েছিল সাদাকাহ।

২০১৮ সালে উন্নতির কাজ চালানোর পরে, মসজিদটি একটি নতুন রূপে উপস্থিত হয়েছিল; গম্বুজটি সোনালী রঙে রঙ করা হয়েছে।

স্থাপত্য
--------

সোনার গম্বুজ এবং চারটি সরু মিনার বিশিষ্ট সাদা মার্বেল মসজিদ মরিয়মের অন্যতম আকর্ষণ। ভবনটি তুর্কমেন স্থাপত্যের সেরা ঐতিহ্যে নির্মিত হয়েছিল। একটি মোজাইক অলঙ্কার সহ প্রধান গম্বুজের ব্যাস, সোনার অর্ধচন্দ্রাকার মুকুট, ২৪ মি (৭৯ ফু) মিটার৷ প্রতিটি মিনারের উচ্চতা ৬৩ মি (২০৭ ফু) মিটার। প্রার্থনা হলটি ২,৫০০ জন লোকের প্রার্থনায় একযোগে অংশগ্রহণের জন্য ডিজাইন করা হয়েছে। উপরের স্তরটি মহিলাদের জন্য। আটটি স্তম্ভ ২৪ মি (৭৯ ফু) মিটারের স্প্যান সহ গম্বুজটিকে ধরে রেখেছে।

অভ্যন্তরটি মহৎ উপকরণ দিয়ে সজ্জিত করা হয়েছে: মার্বেল, গ্রানাইট এবং মূল্যবান কাঠ। মসজিদের অলঙ্করণে একটি বিশেষ স্থানে এমবস করা এপিগ্রাফি দ্বারা অধিকৃত করা হয়েছে, যাতে রয়েছে কোরআনের সূরা এবং ঐতিহ্যগত ইসলামি লিপিবিদ্যা। এগুলোরা এর সাদা মার্বেল সম্মুখভাগও সজ্জিত হয়।

লম্বা গম্বুজগুলি ম্যাজোলিকা এবং সোনালি অর্ধচন্দ্রাকারে মুকুট দিয়ে মুখরিত। সন্ধ্যায় মসজিদটি ভবনের মূল রঙ আলোকিত দিয়ে আলোকিত করা হয়।

কমপ্লেক্সে একটি সাদাকাহ জন্য একটি বিশেষ ভবন, ধর্মীয় অনুষ্ঠানের জন্য একটি ভবন, একটি হোটেল এবং অন্যান্য প্রয়োজনীয় ভবন রয়েছে। ঝর্ণার ক্যাসকেড মসজিদের কেন্দ্রীয় সিঁড়ি শোভা পাচ্ছে।

আরও দেখুন
---------

* তুর্কমেনিস্তানে ইসলাম
* ইসলামি স্থাপত্য
* মসজিদের তালিকা
* তুর্কমেনবাশি রুহি মসজিদ

তথ্যসূত্র
---------

1. ↑  "Главная мечеть города Мары будет возведена в срок - Интернет-газета Turkmenistan.Ru"। *www.turkmenistan.ru*। সংগ্রহের তারিখ ২৭ এপ্রিল ২০২২।
2. ↑  "Главная мечеть города Мары будет возведена в срок - Интернет-газета Turkmenistan.Ru"। *www.turkmenistan.ru*। সংগ্রহের তারিখ ২৭ এপ্রিল ২০২২।
3. ↑  "В Мары открыта главная соборная мечеть велаята - Интернет-газета Turkmenistan.Ru"। *www.turkmenistan.ru*। ২১ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ২৭ এপ্রিল ২০২২।
4. ↑  Рабочая поездка Президента Туркменистана в Мары: садака в мечети и заседание Правительства
5. ↑  Президент Туркменистана посетил главную мечеть Марыйского велаята

বহিঃসংযোগ
---------


উইকিমিডিয়া কমন্সে **গুর্বাঙ্গুলি হাজি মসজিদ** সংক্রান্ত মিডিয়া রয়েছে।

* মসজিদে যাওয়ার পথ
**লাপাই সেং রো** মিয়ানমারের সবচেয়ে বড় সামাজিক সংগঠন মেটা ডেভেলপমেন্ট ফাউন্ডেশনের প্রতিষ্ঠাতা। নিজের হাতে গড়া এই প্রতিষ্ঠানটি দেশের কাচিন প্রদেশে স্বাস্থ্য ও কৃষি উন্নয়ন-সংক্রান্ত কার্যক্রমে ব্যাপক প্রভাব ফেলেছে। বিভিন্ন সেবামূলক কাজের মধ্য দিয়ে সরকার ও বিদ্রোহী গোষ্ঠী উভয়ের কাছ থেকেই সম্মান আদায় করে নিয়েছেন লাপাই সেং রো।

জন্ম ও শিক্ষা
-------------

১৯৪৯ সালের ২ নভেম্বর কাচিন প্রদেশে এক সংখ্যালঘু খ্রিষ্টান পরিবারে জন্ম লাপাইয়ের। ইয়াঙ্গুন বিশ্ববিদ্যালয় থেকে মনোবিজ্ঞানে স্নাতক করেছেন তিনি। পড়াশোনা শেষে জার্মানি ও থাইল্যান্ডে বেশ কয়েকটি আন্তর্জাতিক সংগঠনে কাজ করার পর ১৯৯৮ সালে প্রতিষ্ঠা করেন নিজের সংগঠন।

সংস্কার
-------

নিজের সংগঠন প্রতিষ্ঠার পর প্রায় ১৩ বছর এ সংগঠনের নির্বাহী পরিচালক হিসেবে দায়িত্ব পালন শেষে নতুনদের হাতে এর দায়িত্ব তুলে দেন। এখনো তিনি নিজের সংগঠনের পাশাপাশি বিভিন্ন স্বেচ্ছাসেবী এবং এনজিও কার্যক্রমের সঙ্গে যুক্ত আছেন।

পরিবার
------

ব্যক্তিগত জীবনে লাপাই সেং রো এক সন্তানের জননী।

পুরস্কার
--------

মিয়ানমারের ম্যাগসাইসাই পুরস্কারজয়ী প্রথম নারী লাপাই সেং রো।

তথ্যসূত্র
---------

1. 1 2 3 4 5 6  *ম্যাগসাইসাই-জয়ী মিয়ানমারের প্রথম নারী*,দৈনিক প্রথম আলো। ঢাকা থেকে প্রকাশের তারিখ: আগস্ট ১৪, ২০১৩ খ্রিস্টাব্দ।
2. 1 2  *আফগান মহিলা গভর্নর হাবিবা ম্যাগসাইসাইয়ের জন্য নির্বাচিত  ওয়েব্যাক মেশিনে আর্কাইভকৃত ৩০ আগস্ট ২০১৩ তারিখে*,দৈনিক আমার দেশ। ঢাকা থেকে প্রকাশের তারিখ: ২৬ জুলাই ২০১৩ খ্রিস্টাব্দ।
**জেড এম পারভেজ সাজ্জাদ** (জন্ম: ২৮ ফেব্রুয়ারি ১৯৭৩) একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের ইলেকট্রিক্যাল অ্যান্ড ইলেকট্রনিক ইঞ্জিনিয়ারিং বিভাগের অধ্যাপক এবং বঙ্গবন্ধু শেখ মুজিবুর রহমান বিশ্ববিদ্যালয়, কিশোরগঞ্জের প্রথম উপাচার্য।

প্রাথমিক জীবন ও শিক্ষা
----------------------

পারভেজ সাজ্জাদ ১৯৭৩ সালে ঝিনাইদহে জন্মগ্রহণ করেন। তিনি ঝিনাইদহের দূর্গাপুর মাধ্যমিক বিদ্যালয় থেকে মাধ্যমিক (১৯৮৭) ও যশোর সরকারি সিটি কলেজ থেকে উচ্চমাধ্যমিক (১৯৯০) পাস করেন। তিনি ঢাকা বিশ্ববিদ্যালয়ের ফলিত পদার্থ বিজ্ঞান ইলেকট্রনিক্স ও কমিউনিকেশন ইঞ্জিনিয়ারিং বিভাগ থেকে বিএসসি সম্মান (১৯৯৩) ও এমএসসি (১৯৯৪) ডিগ্রি লাভ করেন। তিনি জাপানের তোয়ামা বিশ্ববিদ্যালয় থেকে পিএইচডি (২০০৮) ডিগ্রি অর্জন করেন এবং একই বিশ্ববিদ্যালয়ে পোস্ট ডক্টরাল গবেষণা (২০০৮-২০১০) সম্পন্ন করেন।

কর্মজীবন
--------

পারভেজ সাজ্জাদ ঢাকা বিশ্ববিদ্যালয়ের বোস সেন্টারে রিসার্চ ফেলো (১৯৯৮) হিসেবে কাজ করেছেন। দারুল ইহসান বিশ্ববিদ্যালয়ের কম্পিউটার সায়েন্স অ্যান্ড ইঞ্জিনিয়ারিং বিভাগে কিছুদিন (১৯৯৭-১৯৯৮) শিক্ষকতা করার পর ১৯৯৯ সালে তিনি ঢাকা বিশ্ববিদ্যালয়ের ফলিত পদার্থ বিজ্ঞান ইলেকট্রনিক্স ও কমিউনিকেশন ইঞ্জিনিয়ারিং (বর্তমানে ইলেকট্রিক্যাল অ্যান্ড ইলেকট্রনিক ইঞ্জিনিয়ারিং) বিভাগে প্রভাষক হিসেবে যোগ দেন। ২০০৩ সালে তিনি একই বিভাগের সহকারী অধ্যাপক, ২০১০ সালে সহযোগী অধ্যাপক ও ২০১৫ সালে অধ্যাপক পদে পদোন্নতি লাভ করেন। কর্মজীবনে তিনি বিভিন্ন গুরুত্বপূর্ণ পদে দায়িত্ব পালন করেছেন।

জেড এম পারভেজ সাজ্জাদ ২০২১ সালের ২৫ জানুয়ারি পরবর্তী চার বছরের জন্য বঙ্গবন্ধু শেখ মুজিবুর রহমান বিশ্ববিদ্যালয়, কিশোরগঞ্জের প্রথম উপাচার্য হিসেবে নিয়োগ লাভ করেন।

গবেষণা ও প্রকাশনা
-----------------

সাজ্জাদ দেশীয় ও আন্তর্জাতিক জার্নালে ২০টির অধিক গবেষণা নিবন্ধ প্রকাশ করেছেন। এছাড়াও তিনি দেশে-বিদেশে বহু সম্মেলনে গবেষণা প্রবন্ধ উপস্থাপন করেন।

সদস্যপদ
-------

তিনি বাংলাদেশ কম্পিউটার সোসাইটি ও বাংলাদেশ ইলেকট্রনিক সোসাইটি-সহ বিভিন্ন পেশাজীবী সংগঠনের সাথে যুক্ত।

পুরস্কার ও সম্মাননা
-------------------

* পিএইচডি গবেষণার জন্য জাপান সরকার কর্তৃক প্রদত্ত মনবুকাগাকুশো বৃত্তি লাভ (২০০৪)।

তথ্যসূত্র
---------

1. ↑  "বঙ্গবন্ধু শেখ মুজিবুর রহমান বিশ্ববিদ্যালয়ের উপাচার্য হলেন ড. পারভেজ"। *বাংলাদেশ প্রতিদিন*। ২৫ জানুয়ারি ২০২১। সংগ্রহের তারিখ ৩০ মে ২০২১।
2. 1 2 3 4 5  "Z. M. Parvez Sazzad, PhD" [জেড এম পারভেজ সাজ্জাদ, পিএইচডি] (পিডিএফ)। *ঢাকা বিশ্ববিদ্যালয়* (ইংরেজি ভাষায়)। সংগ্রহের তারিখ ৩০ মে ২০২১।
3. ↑  "বশেমুরবির প্রথম উপাচার্য অধ্যাপক পারভেজ"। *জাগোনিউজ২৪.কম*। ২৫ জানুয়ারি ২০২১। সংগ্রহের তারিখ ৩০ মে ২০২১।
**হাতিয়া গণহত্যা** হল ১৯৭১ সালে পাকিস্তান সেনাবাহিনী কর্তৃক কুড়িগ্রাম জেলার অন্তর্গত উলিপুর উপজেলার হাতিয়া ইউনিয়নের দাগারকুঠি গ্রামে চালানো একটি গণহত্যা। এই গণহত্যায় প্রায় ৭০০ জনকে হত্যা করা হয়। হাতিয়া গণহত্যা হচ্ছে বাংলাদেশের উত্তরবঙ্গের সর্ববৃহৎ গণহত্যা।

বর্ণনা
------

১৯৭১ সালে ১৩ নভেম্বর ছিল ২৩ রমজান। বর্তমান উলিপুর পৌরসভা থেকে ৮ কিলোমিটার দূরে হাতিয়া ইউনিয়নের দাগারকুঠি গ্রামে এদিন ফজরের নামাজের পর, পাকিস্তানী বাহিনী ও তাদের রাজাকারেরা কুড়িগ্রাম, উলিপুর ও চিলমারী এই তিন দিক থেকে ধরলা ও ব্রহ্মপুত্র নদের পাড়ের বুড়াবুড়ি ও হাতিয়া ইউনিয়নে ব্যাপক আক্রমণ চালিয়েছিল। পাকবাহিনী দাগারকুটিসহ নয়াডারা, নীলকন্ঠ, অনন্তপুর, সরকারিগ্রাম, রামখানা, কলাতিপাড়া, বাগুয়া, হাতিয়া বকসী, হাতিয়া ভবেশ, রামরামপুর, জলাঙ্গারকুটি, হিজলীগোপ, সাদিরভিটা ও শ্যামপুর-এই ১৫টি গ্রাম থেকে ৬৯৭ জন বাঙ্গালিকে ধরে আনে দাগারকুটি গ্রামের ওই জায়গায়। এরপর গুলি করে এবং বেয়োনেট দিয়ে খুঁচিয়ে খুঁচিয়ে নৃশংসভাবে হত্যা করা হয় এসব গ্রামবাসীদের। হত্যার পর পাকিস্তানী বাহিনী নারী ধর্ষণ এবং বাড়িতে বাড়িতে অগ্নিসংযোগ করেছিল। তাদের এই ব্যাপক হত্যাযজ্ঞ থেকে কোলের শিশুরাও রক্ষা পায়নি। বধ্যভূমিতে শহীদদের মরদেহ দু'দিন পড়েছিল।

হাতিয়া হত্যাযজ্ঞের সময়কালীন এক প্রত্যক্ষদর্শী কামাল হোসেনের ভাষ্যমতে, "ভোররাত থেকে পাকিস্তানি বাহিনী আক্রমণ চালাতে শুরু করে। বাড়িঘরে দাউ দাউ করে আগুন জ্বলে ওঠে। প্রাণের ভয়ে যে যেদিকে পারছিল পালাচ্ছিল।"

বধ্যভূমি
--------

পরে ৭০০ জনকে গণকবর দেয়া হয়। ব্রহ্মপুত্র নদের ভাঙনে দাগারকুটি বধ্যভূমি বর্তমানে বিলীন হয়ে গেছে।

স্মৃতিফলক
---------

এই গণহত্যার শহীদদের স্মরণে হাতিয়া ইউনিয়নের অনন্তপুর বাজারের প্রবেশ মুখে একটি স্মৃতিফলক নির্মাণ করা হয়েছে।

তথ্যসূত্র
---------

1. ↑  প্রতিবেদক, নিজস্ব। "রংপুর ও কুড়িগ্রামে ১৯৭১ সালে গণহত্যা, বধ্যভূমি ও গণকবর"। *Prothomalo*। সংগ্রহের তারিখ ২০২২-১১-১৫। [*স্থায়ীভাবে অকার্যকর সংযোগ*]
2. 1 2  জনকণ্ঠ, দৈনিক। "কুড়িগ্রামের উলিপুরে হাতিয়া গণহত্যা দিবস আজ"। *দৈনিক জনকণ্ঠ*। সংগ্রহের তারিখ ২০২২-১১-১৪।
3. ↑  "হাতিয়া গণহত্যা দিবসে কুড়িগ্রামে শহীদদের প্রতি শ্রদ্ধা"। *সময় সংবাদ*। সংগ্রহের তারিখ ২০২২-১১-১৪।
4. ↑  সংবাদদাতা। "দুঃসহ যন্ত্রণা নিয়ে বেঁচে আছেন কামাল হোসেন"। *প্রথম আলো*। সংগ্রহের তারিখ ২০২২-১১-১৪।
5. ↑  প্রতিবেদক, নিজস্ব। "রংপুর ও কুড়িগ্রামে ১৯৭১ সালে গণহত্যা, বধ্যভূমি ও গণকবর"। *প্রথম আলো*। সংগ্রহের তারিখ ২০২২-১১-১৪। [*স্থায়ীভাবে অকার্যকর সংযোগ*]
**মুলতানি** ভারতের ঐতিহ্যবাহী যাযাবর বানজারা সম্প্রদায় যারা ঐতিহাসিকভাবে শস্য পরিবহন ও বাণিজ্যে বিশেষজ্ঞ।

ইতিহাস
------

মুলতান শহরের নাম করণ করা হয়েছে পাকিস্তানে বেড়ে ওঠা মুলতানি উপজাতির নামানুসারে। মুলতানির আক্ষরিক অর্থ মুলতান শহরের বাসিন্দা কিন্তু মুলতানের সমস্ত লোক বা বাসিন্দারা মুলতানি জাতি নয়। এটা সত্য যে তারা সুলতান মাহমুদ বেগদার রাজত্বকালে মুলতান থেকে হিজরত করেছিলেন। প্রতিটি বিভাগ দশ থেকে বারোটি গোষ্ঠী নিয়ে গঠিত। উদাহরণস্বরূপ, জালাওয়াদ মুলতানিদের নিম্নলিখিত গোষ্ঠী রয়েছে, হাম্মাদ, মুখিয়ালা, চৌহান, ফুর, ঘোরি, ভাকানি, বাবর ফানুটা ও সোলাঙ্কি। অনেক গুজরাটি মুসলিম সম্প্রদায়ের মতো, তারা গোত্র বিবাহের নিয়ম বজায় রাখে। এই সময়কালে, মুলতান সূর্য মন্দিরটি দশম শতাব্দীর আরব ভূগোল শহরের সবচেয়ে জনবহুল অংশে অবস্থিত বলে উল্লেখ করা হয়েছিল। হিন্দু মন্দির মুসলিম শাসকদের কাছ থেকে বিপুল পরিমাণ কর রাজস্ব সংগ্রহ করেছিল, যা নির্দিষ্ট সঞ্চয়ীর মাধ্যমে রাজ্যের আয়ের ৩০% পর্যন্ত ছিল। এই সময়ে, শহরের আরবি ডাকনাম ছিল ফারাজ বায়ত আল-ঝাব, ("গোল্ডেন ফ্রন্টিয়ার হাউস"), যা শহরের অর্থনীতিতে মন্দিরের গুরুত্বকে প্রতিফলিত করে। মুলতানের খাকওয়ানি নবাবরা স্থানীয় কৃষি খাতে এটিকে অনেক আর্থিক স্থিতিশীলতা এবং উন্নয়ন দিয়েছিলেন। তারপর মুঘল আমলে তারা কৃষিকাজে স্থানান্তরিত হয় যাকে বলা হত দারুল আমান (শান্তির বাড়ি)। এটি সেই সময় যখন মুলতান শাসন করতেন নবাব আলী মুহাম্মদ খান খাকওয়ানি।

তথ্যসূত্র
---------

1. ↑  Habib, Irfan (১৯৯০)। "Merchant Communities in Precolonial India"। *The Rise of Merchant Empires: Long-Distance Trade in the Early Modern World, 1350-1750*। Cambridge University Press। পৃষ্ঠা 371–99। আইএসবিএন 978-0-52145-735-4। ডিওআই:10.1017/CBO9780511563089।
**হাতিয়ান বালা** পাকিস্তান শাসিত আজাদ কাশ্মিরের দশ জেলার মধ্যে অন্যতম একটি জেলা। হাতিয়ান বালা হচ্ছে জেলাটির প্রধান শহর।

ইতিহাস
------

১৯৪৮ সালে আজাদ কাশ্মীর প্রতিষ্ঠার আগ পর্যন্ত এটি বারমুলা জেলার একটি অংশ ছিল। এছাড়াও তহসিল হিসেবে উরি নাম ছিল, তবে (বর্তমানে ভারতীয় কাশ্মীর) এর অধিনে পরিচালিত হচ্ছে। ভারত ও পাকিস্তানের মধ্যে প্রথম যুদ্ধের সময় যুদ্ধবিরতির পর, ২০০৯ সাল পর্যন্ত হাতিয়ান বালা মুজাফফারাবাদ জেলার অংশ হিসেবে গঠিত হয়েছিল। ২০০৯ সালের জুলাইয়ে, সরদার মুহাম্মদ ইয়াকুব খান এর জোট সরকারের সময় এটিকে জেলা হিসেবে ঘোষণা করা হয়। নতুনভাবে প্রতিষ্ঠিত জেলাটির জনসংখ্যা প্রায় ২৩০,৫২২ জন এর মত।

প্রশাসনিক বিভাগ
---------------

হাতিয়ান বালা জেলায় ৩টি তহসিল রয়েছে:

* হাতিয়ান বালা,
* চিকার
* এবং লীপা।

তথ্যসূত্র
---------

1. ↑  "Census 2017: AJK population rises to over 4m"। *The Nation* (ইংরেজি ভাষায়)। ২০১৭-০৯-০১ তারিখে মূল থেকে আর্কাইভ করা। সংগ্রহের তারিখ ২০১৭-০৯-০১।
2. ↑  "Hattian Bala"।  ৯ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ৭ জুলাই ২০১৩।  `|প্রকাশক=` এ বহিঃসংযোগ দেয়া (সাহায্য)

| * দে
* স
আজাদ কাশ্মিরের জেলাসমূহ |
| --- |
| প্রাদেশিক রাজধানী: মুজাফফারাবাদ |
| মুজাফফারাবাদ | 
* হাত্তিয়ান বালা
* মুজাফফারাবাদ
* নীলাম

 |  |
| পুঞ্চ | 
* বাঘ
* হাভেলি
* পুঞ্চ
* সুধনতি

 |
| মিরপুর | 
* ভিম্বার
* কোটলি
* মিরপুর

 |
লায়নি নৃত্যশিল্পী
**লাবনি** (মারাঠি: लावणी, ইংরেজি: Lavani) হল ভারতের মহারাষ্ট্র প্রদেশে প্রচলিত একপ্রকার জনপ্ৰিয় লোকসঙ্গীত ও নৃত্যের ধারা। এটি মূলত পারম্পরিক গান ও নৃত্যের একটি সংমিশ্ৰণ, যা বিশেষ করে ঢোলক নামক একটি বিশেষ বাদ্যের সাথে পরিবেশন করা হয়। লাবিনি সাধারণত শক্তিশালী ছন্দের জন্য উল্লেখযোগ্য। মারাঠী লোক-থিয়েটারের বিকাশে এর যথেষ্ট অবদান রয়েছে। মহারাষ্ট্ৰ ও দক্ষিণ মধ্য প্ৰদেশে একদল নয়-গজ দীর্ঘ শাড়ি পরিহিতা নারী প্ৰদৰ্শনকারী এটি পরিবেশন করে। নৃত্যের গানগুলো দ্ৰুত লয়ে পরিবেশন করা হয়।

ব্যুৎপত্তি
----------

একটি ঐতিহ্য অনুসারে, লাবনি শব্দটি লাবণ্য শব্দ থেকে উদ্ভূত হয়েছে যার অৰ্থ হচ্ছে সৌন্দৰ্য। অন্য একটি ঐতিহ্য অনুসারে এটি মারাঠি শব্দ *লাবেনে* থেকে উদ্ভূত হয়েছে।

ইতিহাস ও ধারাসমূহ
-----------------

পরম্পরাগতভাবে, লোকনৃত্যের এই ধারাতে সমাজ, ধৰ্ম ও রাজনীতির মতো বিভিন্ন বিষয় নিয়ে আলোচনা করা হয়। লাবনির গানগুলো সাধারণত অনুভূতি ও প্ৰেমমূলক হয় এবং সংলাপগুলো সামাজিক-রাজনৈতিক ভাবে তীব্ৰ হয়। মূলত, একে ক্লান্ত সৈন্যদের মনোরঞ্জন ও মনোবল বাড়ানোর জন্য ব্যবহার করা হয়েছিল। নৃত্যের সাথে গানগুলো সাধারণত কিছুটা অশ্লীল ও প্রেমমূলক হয়। লাবনি দুই প্ৰকারের, একটি হলো নিৰ্গুণী লাবনি (দাৰ্শনিক) এবং অপরটি হলো শৃঙ্গারি লাবনি (বিলাসী)। নিৰ্গুনী লাবনি ভক্তিমূলক সংগীতরূপে ভারতের মালব অঞ্চলে জনপ্ৰিয়।

লাবনী দুটি পৃথক প্ৰদৰ্শনে বিকশিত হয়েছিল, যেমন- ফাডাচি লাবনি ও বৈঠকিচি লাবনি।

পোশাক
-----

লাবনি পরিবেশনকারী মহিলারা প্ৰায় ৯ গজ দৈৰ্ঘ্যের একটি শাড়ি পরিধান করে। তারা চুলে একটি খোপা বাঁধে ও বেশকিছু গহনা পরে যার ভিতরে আছে নেকলেস, কানের ফুল, ঝুমকা, কোমরপাট্টা, খারু ইত্যাদি। তারা সাধারণত কপালে গাঢ় লাল রঙা বড় টিপ লগায়। তারা পরনে থাকা শাড়িটিকে নাওয়ারি বলে ডেকে থাকে। শাড়িটি অন্যান্য প্রকারের শাড়ির তুলনায় অধিক আরামদায়ক হয়ে থাকে।

তথ্যসূত্র
---------

1. ↑  Thielemann, Selina (২০০০)। *The Music of South Asia*। New Delhi: A. P. H. Publishing Corp.। পৃষ্ঠা 521। আইএসবিএন 978-81-7648-057-4। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  The Encyclopaedia Of Indian Literature (Volume Two) (Devraj To Jyoti), Volume 2 By Amaresh Datta,p 1304
3. ↑  Shirgaonkar, Varsha. ""Lavanyanmadhil Samajik Pratibimba"." Chaturang, Loksatta (1997).
4. ↑  The Encyclopaedia Of Indian Literature (Volume Two) (Devraj To Jyoti), Volume 2 By Amaresh Datta, p 1304
5. ↑  Shirgaonkar, Varsha ""Glimpses of Jewellery in Lavanis" "Rasika-Bharati ( Prof.R.C. Parikh Commemorative Volume) (2005)
**জেনিফার মেরি "জেন" জ্যাকবস** (ইংরেজি: Jen Jacobs; জন্ম: ৮ মার্চ, ১৯৫৬ - মৃত্যু: ২১ জুলাই, ২০১৬) দক্ষিণ অস্ট্রেলিয়ার অ্যাডিলেডে জন্মগ্রহণকারী বিশিষ্ট অস্ট্রেলীয় প্রমিলা আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন **জেন জ্যাকবস**। দলে তিনি মূলতঃ অল-রাউন্ডার ছিলেন। মাঝারি সারির ডানহাতি ব্যাটসম্যানের দায়িত্ব পালনের পাশাপাশি ডানহাতে অফ স্পিন বোলার হিসেবেও ভূমিকা রেখেছেন। ঘরোয়া ক্রিকেটে ভিক্টোরিয়া ও দক্ষিণ অস্ট্রেলিয়ার পক্ষে খেলেছেন তিনি।

খেলোয়াড়ী জীবন
---------------

সমগ্র খেলোয়াড়ী জীবনে সাতটি টেস্ট ও তেরোটি ওডিআইয়ে জাতীয় দলের প্রতিনিধিত্ব করেন তিনি। ১৯ জানুয়ারি, ১৯৭৯ তারিখে নিউজিল্যান্ডের বিপক্ষে তার টেস্ট অভিষেক ঘটে। টেস্টে সর্বমোট ১৩৬ রান তোলেন; তন্মধ্যে ৪৮ তার সর্বোচ্চ সংগ্রহ ছিল ও ৮ উইকেট দখল করেন। কয়েক বছর বাদে ১০ জানুয়ারি, ১৯৮২ তারিখে ভারতের বিপক্ষে ওডিআই অভিষেক ঘটে তার। ২৩৫ রান তোলার পাশাপাশি ৩ উইকেট পেয়েছিলেন তিনি। এছাড়াও, ১৯৮২ সালের ক্রিকেট বিশ্বকাপের দ্বিতীয় শিরোপা জয়ী অস্ট্রেলিয়া দলের সদস্য ছিলেন তিনি।

১৯৮৩-৮৪ মৌসুমে ভারতে সফলতম সফরের অবতারণা করেন। ওডিআইয়ে ৪-০ ব্যবধানে জয় পায় তার দল এবং চার টেস্টের সিরিজের সবগুলোই ড্রয়ে পরিণত হয়েছিল। এ সফরেই ওডিআইয়ে নিজস্ব সেরা বোলিং পরিসংখ্যান ২/৩৫ ও টেস্টে ৪/৭২ লাভ করেন এবং টেস্টে ব্যক্তিগত সর্বোচ্চ ৪৮ রান তোলেন।

দেহাবসান
--------

২১ জুলাই, ২০১৬ তারিখে তার দেহাবসান ঘটে। তার মৃত্যুতে ক্রিকেট অস্ট্রেলিয়ার প্রধান নির্বাহী জেমস সাদারল্যান্ড গভীর দুঃখ প্রকাশ করে সমবেদনা প্রকাশ করেন।

তথ্যসূত্র
---------

1. ↑  "Former Australia Women allrounder Jen Jacobs dies"। *ESPN Cricinfo*। সংগ্রহের তারিখ ২১ জুলাই ২০১৬।
2. 1 2  "Jen Jacobs - Australia"। *ESPNcricinfo*। ESPN Inc.। সংগ্রহের তারিখ ১৪ এপ্রিল ২০১৪।

আরও দেখুন
---------

* কারেন রোল্টন
* মহিলা ক্রিকেট বিশ্বকাপ
* অস্ট্রেলিয়া জাতীয় মহিলা ক্রিকেট দল

বহিঃসংযোগ
---------

* Jen Jacobs at CricketArchive
* Jen Jacobs at southernstars.org.au

| * দে
* স
অস্ট্রেলিয়া দল – ১৯৮২ মহিলা ক্রিকেট বিশ্বকাপ (২য় শিরোপা) |
| --- |
| 
* ১ এস. ত্রেদ্রিয়া (অঃ)
* ২ থম্পসন (সহঃ অঃ)
* ৩ আলবন
* ৪ অল্ডারম্যান
* ৫ কর্নিশ
* ৬ ফুলস্টন
* ৭ হিল
* ৮ জ্যাকবস
* ৯ কেনারে
* ১০ প্লেন
* ১১ রিড
* ১২ রাসেল
* ১৩ হোয়াইট
* ১৪ ভার্কো
* কোচ: অ্যান মিচেল

 | অস্ট্রেলিয়া |
Wikimedia Commons**শাহী বাজা** ("রাজকীয় বাদ্য") হল বুলবুল তরঙ্গের বৈদ্যুতিক এবং সামান্য সংশোধিত সংস্করণ। এটি এক ধরনের ভারতীয় তারের বাদ্যযন্ত্রবিশেষ, যেখানে টাইপরাইটার চাবি যুক্ত করা হয়েছে, এবং চাবিতে চাপ দিয়ে নিচে অবস্থিত বিভিন্ন তারকে অবনমিত করে তাদের স্বর কম্পাঙ্ক পরিবর্তন করা হয়। এই সংশোধনগুলির মধ্যে আরও ১২টি অবিচ্ছিন্ন তার যুক্ত হয়েছে যা একটি সংযুক্ত সুরমন্ডল (গুঞ্জন ধ্বনি বীণা) হিসাবে কাজ করে।

উপকরণটি বর্তমানে আধা-শাস্ত্রীয় এবং জনপ্রিয় ভারতীয় সংগীত থেকে শুরু করে পরিবেষ্টিত প্রযুক্তি, এবং সাইকেডেলিক রক পর্যন্ত সমস্ত ক্ষেত্রে ব্যবহৃত হয়।

গঠন
---

উপকরণটি প্রায় ৩৭ ইঞ্চি (৯৪ সেমি) দীর্ঘ এবং বর্তমান বহিরবয়বে আছে একটি ডাবল পিক আপ, স্বন এবং স্বরের প্রাবল্য নিয়ন্ত্রণ, ৩০-চাবির টাইপরাইটার এবং একটি শক্ত কাঠের কলেবর।

বাদন
----

পরদা পরিবর্তন করার জন্য চাবিতে চাপ দেবার সময় ধাতব তারগুলি পিক দিয়ে টানা বা বাজানো হয়। যে তারগুলি সুর প্রদান করে, সেগুলি চাবি দ্বারা পরিচালিত হয়। গুঞ্জন ধ্বনির তার এবং সহকারী তারগুলির পরদা পরবর্তন করা হয় না। বাদ্য উপকরণটিতে আটটি প্রধান তার, দুটি সহকারী অনুরণনযুক্ত তার এবং একটি ১২-তারের বৈদ্যুতিন গুঞ্জনধ্বনি বীণা রয়েছে।

সমসাময়িক ব্যবহার
-----------------

এই যন্ত্রটি ইন্ডি এবং ফিউশন সংগীতে ব্যবহৃত হয়েছে। বিটলসের ৩০ বছর পরে ট্যুইগস, বেক, রাপুন, রবিন স্টোরি এবং বেশ কয়েকটি ইন্ডি ব্যান্ড একই বাদ্যযন্ত্রের সাহায্যে একটি নতুন ধ্বনি খুঁজছে। মূল বাদ্যযন্ত্র অথবা সহকারী গুঞ্জন যন্ত্র হিসাবে, এই "বাজা"র নমনীয়তা উত্তেজনাপূর্ণ। ভাইব্রাকাথিড্রাল অর্কেস্ট্রার মাইকেল ফ্লাওয়ার ২০০৬ সাল থেকে ক্রিস করসানোর সাথে ফ্রি-ইমপ্রুভ জুটিতে এই যন্ত্রটি বাজিয়ে চলেছেন।

তথ্যসূত্র
---------

1. ↑  "Shahi Baja & Banjo"। ২২ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০২১।
2. ↑  "Shahi Baaja"। সংগ্রহের তারিখ ৩১ মার্চ ২০২১।
3. ↑  "Paloma Bulbul Tarang / Shahi Baaja"। সংগ্রহের তারিখ ৩১ মার্চ ২০২১।
4. ↑  "Shahi Baaja"। সংগ্রহের তারিখ ৩১ মার্চ ২০২১।
5. ↑  "Paloma Shahi Baaja, Banjo-Bulbul Tarang With 10 String Swarmandal, Best Quality, Top Brand, Hand Made Indian."। ২০ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০২১।
6. ↑  "Shahi baaja"। সংগ্রহের তারিখ ৩১ মার্চ ২০২১। [*স্থায়ীভাবে অকার্যকর সংযোগ*]

বহিঃসংযোগ
---------

* A Jewish song about Sukkot
ঔষধবিজ্ঞানের আলোচনায় **সহযোগী উপাদান** বা **ধারক উপাদান** (ইংরেজি: Excipient) বলতে ঔষধের সক্রিয় উপাদানের পাশাপাশি ব্যবহৃত নিদানিকভাবে ও রাসায়নিকভাবে নিষ্ক্রিয় যেসব উপাদান ঔষধ প্রস্তুতিতে ব্যবহৃত হয়, সেগুলিকে বোঝায়। সক্রিয় ঔষধি উপাদানের (Active pharmaceutical ingredient, API) পাশাপাশি এই সকল উপাদনের ব্যবহারের পেছনে অনেক যৌক্তিক কারণ রয়েছে, যেমন ঔষধের আয়তন সুবিধাজনক করা কিংবা ব্যবহারের উপযুক্ত পর্যায়ে নিয়ে আসা (Fillers), ঔষধের উপরে সুবিধাজনক প্রলেপন যা কিনা ঔষধকে আরও বেশি স্থায়িত্ব অর্জনে সাহায্য করতে পারে (Coatings), ব্যবহারকারির জন্য দৃষ্টি আকর্ষক রঙ সৃষ্টি করা (Colourants) এবং আরও অন্যান্য অনেক কাজ করতে পারে। 

সহযোগী উপাদানগুলিকে বিভিন্ন শ্রেণীতে ভাগ করা যায়। যেমন - লঘুকারক (Diluent), সংবন্ধক বা বাঁধক (Binder), ঘর্ষণরোধক বা মসৃণকারক (Lubricant), বিভাজক (disintigrant), রঞ্জক (Colourant), স্বাদগন্ধদায়ক (Flavourant), মিষ্টতাদায়ক (Sweetener), পিচ্ছিলকারক (Glidant), প্রলেপক (Coating), সংরক্ষক (Preservative), আয়তনবর্ধক (Filler), অবদ্রবক (Emulsifier), নিলম্বক (Suspender), আসঞ্জনরোধক (Antiadherent), শোষক (sorbent), ইত্যাদি।

তথ্যসূত্র
---------

1. ↑  "Oxford English Dictionary"। Oxford University Press। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [*স্থায়ীভাবে অকার্যকর সংযোগ*]
**সুলতানউদ্দিন আহমদ** ছিলেন একজন বাংলাদেশী রাজনীতিবিদ এবং কূটনীতিক যিনি পূর্ব পাকিস্তানের গভর্নর হিসাবে দায়িত্ব পালন করেন।

জন্ম ও প্রাথমিক জীবন
--------------------

সুলতানউদ্দিন আহমদ ১৯০২ সালে পূর্ব বাংলার নরসিংদীতে জন্মগ্রহণ করেন। ১৯২৬ সালে তিনি ঢাকা বিশ্ববিদ্যালয় থেকে স্নাতক ডিগ্রি অর্জন করেন।

পেশা
----

সুলতানউদ্দিন আহমদ ১৯২৭ সালে ঢাকায় আইন অনুশীলন শুরু করেন। তিনি ঢাকা বিশ্ববিদ্যালয়ের আইন বিভাগের প্রভাষক ছিলেন। তিনি ঢাকা বিশ্ববিদ্যালয়ের ভারপ্রাপ্ত উপাচার্যও ছিলেন। তিনি পূর্ব পাকিস্তানের পাবলিক প্রসিকিউটরও ছিলেন। তিনি ঢাকা কেন্দ্রীয় সমবায় ব্যাংকের পরিচালক এবং ডেপুটি চেয়ারম্যান ছিলেন এবং চার বছ স্টেট ব্যাঙ্ক অফ পাকিস্তানের পরিচালক ছিলেন।

তিনি ছিলেন মুসলিম লীগের সহকারী সম্পাদক। ১৯৪৩ সালে তিনি বেঙ্গল আইনসভায় নির্বাচিত হয়েছিলেন। তিনি ১৯৪৭ অবধি দায়িত্ব পালন করেন। ভারত বিভাগের পর তিনি মিয়ানমারে পাকিস্তানের রাষ্ট্রদূত নিযুক্ত হন। ১৯৫৫ সালের এপ্রিলে তাকে চীনের রাষ্ট্রদূত করা হয়। ২ এপ্রিল ১৯৫৮ সালে তাকে পূর্ব পাকিস্তানের গভর্নর করা হয় এবং ৩ মে শপথ গ্রহণ করেন। জাকির হোসেন তার পরবর্তী রাজ্যপাল হিসাবে নিযুক্ত করা হয়। জানুয়ারী ১৯৫৯ সাল থেকে জানুয়ারী ১৯৬৪ সাল পর্যন্ত তিনি ইন্দোনেশিয়ায় পাকিস্তানের রাষ্ট্রদূতের দায়িত্ব পালন করেন। ১৯৬৪-১৯৬৫ সাল পর্যন্ত তিনি জাতিসংঘের সাধারণ পরিষদে পাকিস্তানের প্রতিনিধি দলের সদস্য ছিলেন।

মৃত্যু
------

সুলতানউদ্দিন ১৯৭৭ সালের ৮ই এপ্রিল তার শেষ নিঃশ্বাস ত্যাগ করেন।

তথ্যসূত্র
---------

1. 1 2 3 4  আবু জাফর (২০১২)। "আহমদ, সুলতানউদ্দিন১"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
2. ↑  Tse-tung, Mao; Mao, Zedong; Leung, Laifong (১৯৮৬)। *The Writings of Mao Zedong, 1949-1976: September 1945 - December 1955* (ইংরেজি ভাষায়)। M.E. Sharpe। পৃষ্ঠা ৫৪৯। আইএসবিএন 978-0-87332-391-8।
3. ↑  Ahmed, Salahuddin (২০০৪)। *Bangladesh: Past and Present* (ইংরেজি ভাষায়)। APH Publishing। পৃষ্ঠা ১৫২। আইএসবিএন 978-81-7648-469-5।
4. ↑  Rahman, Syedur (২০১০-০৪-২৭)। *Historical Dictionary of Bangladesh* (ইংরেজি ভাষায়)। Scarecrow Press। পৃষ্ঠা ১৪। আইএসবিএন 978-0-8108-7453-4।
শারা চ্যাপম্যান বুল
**শারা চ্যাপম্যান থর্প বুল** (১৮৫০ – ১৪ জানুয়ারি ১৯১১) একজন মার্কিন লেখিকা এবং জনহিতৈষী ব্যক্তি। তিনি ছিলেন ভারত সন্ন্যাসী খ্যাত স্বামী বিবেকানন্দের একজন শিষ্য। তিনি *সাধিকা শারা* নামেও পরিচিত ছিলেন। তিনি ওলে বুল নামক একজন নরওয়ের বেহালা বাদককে বিয়ে করেন।

পারিবারিক জীবন
--------------

শারা চ্যাপম্যান ১৮৫০ সালে নিউইয়র্কে জন্ম গ্রহণ করেন। তিনি জোসেফ জি. থর্প এবং সুসান এমেলিয়ার একমাত্র কন্যা ছিলেন।

স্বামী বিবেকানন্দের সাথে পরিচয় এবং জনসেবামূলক কর্মকাণ্ড
--------------------------------------------------------

সারা বিবেকানন্দের একজন শিষ্য ছিলেন। তিনি ভগবদ গীতা পড়ার পর এবং বিবেকানন্দের শিষ্য হবার পর প্রাচ্যের ধর্ম-দর্শন বিশেষ করে বেদান্ত দর্শনের প্রতি অনুরক্ত হন।  সারার সাথে স্বামী বিবেকানন্দের পরিচয় হয় ১৮৯৪ সালের বসন্তে। সারা স্বামীজীর গভীর আধ্যাত্মিক ও দার্শনিক জ্ঞানে মোহিত হন। ১৮৯৫ সালের গ্রীষ্মে সারা স্বামীজীকে তার বাড়িতে আমন্ত্রণ করেন। স্বামীজী ছাড়াও তিনি অধ্যাপক উইলিয়াম জেমসকে নিমন্ত্রণ করেন। তাদের ভিতর দীর্ঘ আলাপন হয়। পরবর্তীতে তিনি বিবেকানন্দকে তার ‘ভারতীয় সন্তান’ ও ‘গুরু’ হিসেবে গ্রহণ করেন। বিবেকানন্দ তাকে ‘ধীর মাতা’ ও ‘মা সারা’ বলে সম্বোধন করতেন।

শেষ জীবন
--------

সারা ১৯১১ সালে ক্যামব্রিজে মৃত্যুবরণ করেন।

তথ্যসূত্র
---------

1. ↑  Badrinath 2006, p. x.
2. ↑  "Sara Bull Papers, 1830-1910". The Cambridge Historical Society. Retrieved 27 September 2013.
3. ↑  "Cambridge Women's Heritage Project". Sara (Thorp) Bull (b. 1850, d. January 1911). Cambridge Women's Heritage Project. March 2009. Retrieved 27 September 2013.
4. ↑  "Cambridge Tribune, Volume XXXIII, Number 47, 21 January 1911". Death of Mrs Ole Bull. Cambridge Public Libraray. 21 January 1911. Retrieved 27 September 2013.
**কেমল বুলবুল** (জন্ম: ১৯৬৩, আর্গুয়ানে) একজন তুর্কি শিক্ষক, রাজনীতিবিদ এবং পিপলস ডেমোক্রেটিক পার্টি থেকে নির্বাচিত তুরস্কের ২৭তম গ্র্যান্ড জাতীয় পরিষদের সদস্য। তিনি কুর্দি এবং আলেভি সম্প্রদায়ভুক্ত।

জীবনী
-----

বুলবুল তুরস্কের মালাটিয়া প্রদেশের আর্গুভানের সতিক গ্রামে জন্মগ্রহণ করেন।

তিনি ট্রাকিয়া বিশ্ববিদ্যালয় থেকে স্নাতক পাশ করেন এবং কাহতা, আঙ্কারা এবং ভ্যানে শিক্ষক হিসেবে কাজ করেছেন। তিনি কনফেডারেশন অব পাবলিক এমপ্লয়িজ ইউনিয়ন প্রতিষ্ঠা করেন। তিনি পীর সুলতান আবদাল সাংস্কৃতিক সমিতির সাধারণ সভাপতি এবং আলেভি বেকতাশি ফেডারেশনের সাধারণ সম্পাদকের দায়িত্ব পালন করেছেন। এছাড়াও তিনি পিপলস ডেমোক্রেসি পার্টির আঙ্কারা প্রদেশের প্রধান হিসেবে দায়িত্ব পালন করেছেন। 

২০২০ সালের নভেম্বরে ডেমোক্রেটিক সোসাইটি কংগ্রেসের সভায় যোগ দেওয়ার জন্য তাকে ছয় বছরের কারাদণ্ড দেওয়া হয়েছিল।

তথ্যসূত্র
---------

1. ↑  "Kemal Bülbül" (তুর্কি ভাষায়)। ২২ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২৬ জুন ২০২১।
2. 1 2  "Kemal Bülbül" (তুর্কি ভাষায়)। সংগ্রহের তারিখ ২৭ জুন ২০২১।
3. ↑  "Kurdish MP sentenced to over 6 years in Turkey on terror charges"। *Rûdaw*। ২৬ নভেম্বর ২০২০। সংগ্রহের তারিখ ২৬ জুন ২০২১।
**শারদোৎসব** হল রবীন্দ্রনাথ ঠাকুরের লেখা একটি বাংলা নাটক, যা ১৯০৮ সালে প্রকাশিত হয়। এটি একটি রূপক-সাংকেতিক নাটক।

এই নাটকের ঘটনার পটভূমিতে শরৎকালের মানুষের জীবন সংস্কার নিয়ে কথা বলা হয়। ইউরোপীয় মঞ্চমুখী নাটকের যে ধারা বাংলায় গড়ে উঠেছিল, এই নাটকে তার থেকে পার্থক্য সুস্পষ্ট ভাবে পরিলক্ষিত হয়। এই নাটকটি মুক্তমঞ্চে ঐতিহাসিকভাবে গুরুত্বপূর্ণ হিসাবে প্রশংসিত হয়। তিনি এই নাটকের প্রস্তাবনায় সংস্কৃত নাটকের পদ্ধতি অনুসরণ করেছেন। এই নাটকের মাধ্যমে তিনি মানুষের ভাবনা ও চেতনার উপর গভীর প্রভাব বিস্তার করেছেন।

রবীন্দ্রনাথ ঠাকুর শান্তিনিকেতনের ছাত্রদের দিয়ে অভিনয় করানোর জন্য ‘শারদোৎসব’ নাটকটি রচনা করেন। প্রকৃতির সঙ্গে বালকদের পরিচয় করে দেওয়ার জন্যই তিনি এই ঋতুভিত্তিক নাটকটি রচনা করেন। তাই, এটিতে কোনো নারী চরিত্র নেই। তিনি ১৯২১ সালে এই নাটকটির উপর ভিত্তি করেই পুনরায় **ঋণশোধ** নাটকটি লেখেন। 'শারদোৎসব' নাটকটির পাত্রগণ: সন্ন্যাসী, ঠাকুরদাদা, লক্ষেশ্বর, উপনন্দ, রাজা, রাজদূত, অমাত্য, বালকগণ।

তথ্যসূত্র
---------

1. 1 2  "রবীন্দ্রনাথ ঠাকুর" (ইংরেজি ভাষায়)। সংগ্রহের তারিখ ২০২৩-০৬-২৫।
2. ↑  "রবীন্দ্রনাথ ঠাকুর এবং তাঁর রচিত নাটক"। সংগ্রহের তারিখ ২০২৩-০৬-২৫।
3. ↑  "রবীন্দ্রনাথের 'শারদোৎসব'"। *www.shomoyeralo.com*। সংগ্রহের তারিখ ২০২৩-০৬-২৫।
4. ↑  "শারদোৎসব - পাত্রগণ, ১ | রবীন্দ্র রচনাবলী"। *rabindra-rachanabali.nltr.org*। সংগ্রহের তারিখ ২০২৩-০৬-২৫।

বহিঃসংযোগ
---------

* 
* রবীন্দ্র-রচনাবলীতে 'শারদোৎসব'
**সাইফুর রহমান** নামটি নিচের ব্যক্তিবর্গকে নির্দেশ করতে পারে:

* সাইফুর রহমান –বাংলাদেশের অর্থনীতিবিদ এবং রাজনীতিবিদ ছিলেন।
* সাইফুর রহমান (প্রকৌশলী) –বাংলাদেশী-আমেরিকান প্রকৌশলী।
* সাইফুর রহমান (ঢাকার রাজনীতিবিদ) –বাংলাদেশের রাজনীতিবিদ যিনি ঢাকা-৩ আসনের সংসদ সদস্য ছিলেন।

স্থাপনা
-------

* সাইফুর রহমান স্টেডিয়াম –বাংলাদেশের মৌলভীবাজারে অবস্থিত একটি বহুক্রীড়া স্টেডিয়াম।

আরও দেখুন
---------

* সাইফুর রহমান ভান্ডারী –বাংলাদেশের রাজনীতিবিদ যিনি বগুড়া-৬ আসনের সংসদ সদস্য ছিলেন।
* সাইফুর রহমান রানা –বাংলাদেশের রাজনীতিবিদ যিনি কুড়িগ্রাম-১ আসনের সংসদ সদস্য ছিলেন।

 এই পাতায় বা অনুচ্ছেদে একই প্রদত্ত নামের অধিকারী ব্যক্তিদের তালিকা রয়েছে। যদি একটি অভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে সংশ্লিষ্ট নিবন্ধে সরাসরি নির্দেশ দিতে পারেন। 

দ্ব্যর্থতা নিরসন পাতা এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
**নিভিয়া** (জার্মান উচ্চারণ: [niˈveːa] (এই শব্দ সম্পর্কেশুনুন), হল একটি জার্মান ব্যক্তিগত যত্নের মার্কা যা ত্বক এবং শরীরের যত্নে বিশেষজ্ঞ। এটি হামবুর্গ ভিত্তিক কোম্পানি বিয়ের্সডর্ফ গ্লোবাল এজির মালিকানাধীন। কোম্পানিটি ২৮ মার্চ ১৮৮২ সালে পল কার্ল বিয়ার্সডর্ফ দ্বারা প্রতিষ্ঠিত হয়েছিল। ১৮৯০ সালে, এটি অস্কার ট্রপলোভিটজের কাছে বিক্রি হয়েছিল। বিয়ের্সডর্ফ এর সহযোগী পল গার্সন উন্না এবং জার্মান রসায়নবিদ আইজ্যাক লাইফসুটস-এর সাথে কাজ করা ট্রপলোভিটজ একটি নতুন ত্বকের যত্নের ক্রিম তৈরি করেন। ১৯৯০ সালে, লাইফসুটস প্রথম স্থিতিশীল তেলে জলের ইমালসন, ইউসেরিট তৈরি করেন। এটাই ছিল ইউসারিনের উৎপত্তি। 

*নিভিয়া* লাতিন বিশেষণ *নিভিয়াস* থেকে এসেছে, *নিভিয়া*, *নিভিয়াম*, যার অর্থ "তুষার-সাদা"। 

১৯৩০-এর দশকে, বিয়ের্সডর্ফ বিভিন্ন পণ্য যেমন ট্যানিং অয়েল, শেভিং ক্রিম, শ্যাম্পু, ফেসিয়াল ক্লিনজার এবং টোনার তৈরি করেছিলেন। দ্বিতীয় বিশ্বযুদ্ধে, অনেক দেশে ট্রেডমার্ক "নিভিয়া" বাজেয়াপ্ত করা হয়েছিল। যুদ্ধের পরে, বিয়ার্সডর্ফ স্বত্ব কিনে নেন। ১৯৮০-এর দশকে, নিভিয়া মার্কা একটি বিস্তৃত বিশ্ব বাজারে প্রবেশ করেছিল।

ইতিহাস
------

পল কার্ল বিয়ার্সডর্ফ ২৮ মার্চ ১৮৮২ সালে কোম্পানিটি প্রতিষ্ঠা করেন। মেডিকেল প্লাস্টার তৈরির জন্য পেটেন্ট নথির তারিখটি কোম্পানির গঠনের তারিখ হিসাবে নেওয়া হয়। বিয়ের্সডর্ফ আধুনিক প্লাস্টার প্রযুক্তির ভিত্তি স্থাপন করে তার পেটেন্টের ভিত্তিতে তার পরীক্ষাগারে গুটা-পারচা প্লাস্টার তৈরি করেন। ১৮৯০ সালে, ফার্মাসিস্ট অস্কার ট্রপলোভিটজ কোম্পানির দায়িত্ব নেন।

তথ্যসূত্র
---------

1. ↑  Kleiner, Stefan; Knöbl, Ralf (২০১৫)। *Das Aussprachewörterbuch* (7 সংস্করণ)। Duden। পৃষ্ঠা 634। আইএসবিএন 978-3-411-04067-4।
2. ↑  Krech, Eva-Maria; Stock, Eberhard (২০১০)। "NIVEA"। *Deutsches Aussprachewörterbuch*। De Gruyter। আইএসবিএন 978-3-11-018202-6। ২০১২-০১-০৫ তারিখে মূল থেকে আর্কাইভ করা। সংগ্রহের তারিখ ২০১১-০৬-১৬।
3. ↑  "Latin Word Niveus"। *LatinWordList.com*। ২০১০-১২-২০ তারিখে মূল থেকে আর্কাইভ করা। সংগ্রহের তারিখ ২০১১-০৪-১৬।
4. ↑  "Biography - ERIH"। *www.erih.net*। সংগ্রহের তারিখ ২০২১-০৪-২৯।

বহিঃসংযোগ
---------

* প্রাতিষ্ঠানিক ওয়েবসাইট
* NIVEA's History  ওয়েব্যাক মেশিনে আর্কাইভকৃত ১৪ জুন ২০১১ তারিখে
জীববিজ্ঞানে **পলিস্পার্মি** *(ইংরেজি: polyspermy)* বলতে এমন কোনো ডিম্বাণুকে বোঝানো হয় যা একাধিক শুক্রাণু দ্বারা নিষিক্ত হয়েছে। ডিপ্লয়েড জীবের ক্রোমোজোমে সাধারণত দুটি অনুলিপি থাকে যার একটি আসে পিতা থেকে, অপরটি আসে মাতা থেকে। অন্যদিকে পলিস্পার্মি সংঘটিত কোষে দুইয়ের অধিক ক্রোমোজোমের অনুলিপি বিদ্যমান। এক্ষেত্রে একটি অনুলিপি ডিম্বাণু থেকে আসে এবং অবশিষ্টগুলো আসে একাধিক শুক্রাণু হতে। এভাবে গঠিত জাইগোট অধিকাংশ সময়ই টিকে থাকতে অক্ষম হয়। ডিম্বাণু ভেদ করে নিষিক্তকরণে শুক্রাণুর অতি দক্ষতা পলিস্পার্মি ঘটার একটি মুখ্য কারণ। এমন পরিস্থিতি প্রায়শই স্ত্রীর জন্য ক্ষতিকর। অন্যভাবে বলতে গেলে, অসংখ্য শুক্রাণুর মধ্যে পুরুষ-পুরুষ প্রতিযোগিতায় তা উপচে পড়ে সৃষ্টি করে *যৌন সংঘাতের* (ইংরেজি: sexual conflict; কোনো নির্দিষ্ট প্রজাতির স্ত্রী ও পুরুষের মধ্যকার যৌনক্রিয়ায় উভয়েই ভিন্নভাবে *লাভবান* হওয়াকে জীববিজ্ঞানের ভাষায় বলা হয় যৌন সংঘাত। *লাভবান* বলতে বোঝানো হয়— বংশগতি বজায় রাখা ও পরবর্তী প্রজন্মে জিন সঞ্চালন।)।

মুরগি এবং জেব্রা ফিঞ্চের ডিমে বহু-শুক্রাণুর প্রয়োজনীয়তা
---------------------------------------------------------

নিউ ইয়র্ক টাইমসে প্রকাশিত *প্রসিডিংস অব দ্য রয়্যাল সোসাইটি বি* জার্নালে *শিফিল্ড বিশ্ববিদ্যালয়ের* বিবর্তনবাদ জীববিজ্ঞানী ড. নিকোলা হেমিংস এবং অপর একজন সহযোগী গবেষক লিখেছেন যে, সফলভাবে নিষেক সম্পন্ন হতে মুরগি এবং জেব্রা ফিঞ্চের ডিম্বাণুর প্রয়োজন হয় দশ থেকে শতাধিক শুক্রাণু। এতে করেই কেবল শুক্রাণু কার্যকরভাবে ডিম্বাণু ভেদ পূর্বক ভ্রূণ গঠিত হতে পারে।

শারীরবৃত্তীয় পলিস্পার্মি
-------------------------

শারীরবৃত্তীয় পলিস্পার্মি তখন সংঘটিত হয় যখন ডিম্বাণু স্বাভাবিকভাবে একাধিক শুক্রাণু গ্রহণ করে তবে কেবলমাত্র একটি শুক্রাণুই ডিমের নিউক্লিয়াসের সাথে নিজের নিউক্লিয়াসের একত্রীকরণে সক্ষম হয়। কিছু সংখ্যক ভার্টিব্রাটাসহ অপর প্রজাতির প্রাণিতে এ পলিস্পার্মি লক্ষ্য করা যায়। পাখি, টেনোফোরা, সরীসৃপ এবং অ্যামফিবিয়ানের মতো কতিপয় প্রজাতি সন্তান উৎপাদনে শারীরবৃত্তীয় পলিস্পার্মি ব্যবহার করে।

শারীরবৃত্তীয় পলিস্পার্মিতে ডিম্বাণু অসংখ্য শুক্রাণু গ্রহণ করে। তবে কেবলমাত্র একটি শুক্রাণুই ডিমের নিউক্লিয়াসের সাথে মিলিত হতে পারে।

আরও দেখুন
---------

* সুপারফিকান্ডেশন

তথ্যসূত্র
---------

1. ↑  Arnqvist, G. & Rowe, L. (2005) *Sexual conflict*. Princeton University Press, Princeton আইএসবিএন ০-৬৯১-১২২১৭-২
2. ↑  "Bird Eggs are fertilized by more than one sperm"।
3. ↑  "Polyspermy in birds: sperm numbers and embryo survival"।
4. ↑  Gilbert SF. Developmental Biology. 6th edition. Sunderland (MA): Sinauer Associates; 2000. Gamete Fusion and the Prevention of Polyspermy. Available from:

আরও পড়ুন
---------

* Ginzberg, A. S. ১৯৭২. *Fertilization in Fishes and the Problem of Polyspermy*, Israel Program for Scientific Translations, Jerusalem.
* Jaffe, L. A. & M. Gould. ১৯৮৫. Polyspermy-preventing mechanisms. C. B. Metz & A. Monroy (সম্পাদক) *Biology of Fertilization*. Academic, New York.brendon magero; ২২৩–২৫০.

বহিঃসংযোগ
---------

* পলিস্পার্মির অ্যানিমেশন
**বিভূতিভূষণ বন্যপ্রাণী অভয়ারণ্য** (পূর্বনাম **পারমাদন অভয়ারণ্য**) পশ্চিমবঙ্গের উত্তর চব্বিশ পরগনার বনগাঁ মহকুমায় অবস্থিত একটি অভয়ারণ্য। অভয়ারণ্যটি বিশিষ্ট বাঙালি কথাসাহিত্যিক বিভূতিভূষণ বন্দ্যোপাধ্যায়ের নামাঙ্কিত। এটি কলকাতা শহর থেকে ১০০ কিমি এবং মূল বনগাঁ শহর থেকে ২৫ কিমি দূরে অবস্থিত।

দিক নির্দেশনা
-------------

এই অভয়ারণ্য ভ্রমণ করতে হলে আপনাকে বাসে বা ট্রেনে করে প্রথমে আসতে হবে বনগাঁ শহরে। এরপর বনগাঁ থেকে 96/C রুটের বাস ধরে নামবেন নাটাবেড়িয়া বাজারে। সেখান থেকে টোটো করে সহজেই পৌঁছে যেতে পারবেন বিভূতিভূষণ অভয়ারণ্যে।

জীববৈচিত্র্য
------------

বিভূতিভূষণ অভয়ারণ্যের অভ্যন্তর
এখানে প্রচুর চিত্রা হরিণ দেখা যায়। অভয়ারণ্য তৈরির শুরুতে আলিপুর চিড়িয়াখানা থেকে প্রথমে চারটি চিত্রা হরিণ আনা হয়। ১৯৬৫ সালে সেখানে ৩টি নবজাতকসহ মোট ১৫টি চিত্রা হরিণ ছিল। ১৯৬৬ সালে সেখানে আরো ২৬তি চিত্রা হরিণ অবমুক্ত করা হয়। ধীরে ধীরে হরিণেরা বংশবৃদ্ধি করতে থাকে। ১৯৮৬ সালে সেখানে ২০১টি চিত্রা হরিণ ছিল। এর পরে ২০০০ সালের বন্যায় বিপুল সংখ্যক হরিণের মৃত্যু ঘটেছিল। এখানে অনেক দেশীয় প্রজাতির পাখি দেখা যায়।

অন্যান্য আকর্ষণ
---------------

অভয়ারণ্য ছাড়াও এই অঞ্চলে আরো বেশ কিছু দর্শনীয় স্থান রয়েছে। বিভূতিভূষণ অভয়ারণ্যের পাশ দিয়ে বহমান নয়নাভিরাম ইছামতী নদী। ইছামতীর অন্য পারে অর্থাৎ অভয়ারণ্যের বিপরীতে রয়েছে উপজাতি-অধ্যুষিত ছোট্ট গ্রাম মঙ্গলগঞ্জ। নদীর ধারে অবস্থিত মঙ্গলগঞ্জ গ্রামে বিশেষত শীতকালে বিভিন্ন এলাকার ভ্রমণপ্রিয় মানুষ ভিড় জমান । মঙ্গলগঞ্জের পার্ক একটি অসাধারণ পিকনিক স্পট। এছাড়াও এই মঙ্গলগঞ্জে নিলচাষীদের উপর ব্রিটিশদের অবর্ণনীয় অত্যাচারের চিহ্ন ধারণ করে টিকে রয়েছে ধ্বংসপ্রায় নীলকুঠি।

আরও দেখুন
---------

* পশ্চিমবঙ্গের সংরক্ষিত অঞ্চল
* অসমের সংরক্ষিত অঞ্চলসমূহ
* বাংলাদেশের সংরক্ষিত এলাকার তালিকা

তথ্যসূত্র
---------

1. ↑  কল্যাণ চক্রবর্তী, বিশ্বজিত রায়চৌধুরী, ভারতের বন ও বন্যপ্রাণী, পশ্চিমবঙ্গ রাজ্য পুস্তক পর্ষদ, ফেব্রুয়ারি, ১৯৯১, কলকাতা, পৃষ্ঠা-১২৮-১২৯।

* West Bengal Wildlife Sanctuaries

| * দে
* স
পশ্চিমবঙ্গের সংরক্ষিত অঞ্চল |
| --- |
| জাতীয় উদ্যান | 
* গরুমারা
* জলদাপাড়া
* নেওরা উপত্যকা
* বক্সা
* সিঙ্গালীলা
* সুন্দরবন

 |  |
| বন্যপ্রাণী অভয়ারণ্য | 
* বল্লভপুর
* বেথুয়াডহরী
* বিভূতিভূষণ
* চাপড়ামারি
* হ্যালিডে দ্বীপ
* জোড়পোখরি
* লোথিয়ান দ্বীপ
* মহানন্দা
* নরেন্দ্রপুর
* রায়গঞ্জ
* রমনাবাগান
* সজনেখালি
* সেঞ্চল

 |
| ভারতের সংরক্ষিত অঞ্চল |
**নিবাল থাওয়াবতেহ** হলেন একজন ফিলিস্তিনি নারী অধিকার কর্মী। তিনি ফিলিস্তিনের ব্রিজেইত বিশ্ববিদ্যালয়ে কর্মরত আছেন।

জীবনী
-----

নিবাল থাওয়াবতেহ প্রথম নারী হিসেবে ফিলিস্তিনের বেইত ফেজ্জার গ্রামের পঞ্চায়েত সদস্য হিসেবে দায়িত্ব পালন করেছিলেন; সেখানে তিনি সাত বছর কাজ করেছিলেন।  তিনি অন্যান্য নারীদের পঞ্চায়েত সদস্য হিসেবে নির্বাচিত হবার ক্ষেত্রে তাদেরকে সহায়তা করেছিলেন। ২০০৫ সালে তিনি *আল হাল* (বাংলা:অবস্থা]]) নামের একটি মাসিক সংবাদপত্র প্রতিষ্ঠা করেন, যেটি অজাচার, বহুবিবাহ, অনার কিলিং, সমকামিতা ও দরিদ্রতা নিয়ে খবর প্রকাশ করত। মাসিক সংবাদপত্রটির প্রথম সংখ্যায় ফিলিস্তিনি নেতা মাহমুদ আব্বাসের স্ত্রী আমিনা আব্বাসের ছবি কভারে ব্যবহার করা হয়েছিল, যা ব্যাপক সমালোচনার জন্ম দিয়েছিল; নিবাল থাওয়াবতেহের মতে, এটি আমিনা আব্বাসের প্রথম প্রকাশিত ছবি। তিনি দরিদ্র ফিলিস্তিনি নারী ও ফিলিস্তিনি নারীদের আত্মহত্যার মত বিষয় নিয়ে দেশটির টিভির জন্য টিভি নাটক রচনা করেছেন। ২০১৫ সালে নিবাল থাওয়াবতেহ ব্রিজেইত বিশ্ববিদ্যালয়ের গণমাধ্যম উন্নয়ন কেন্দ্রের পরিচালক হিসেবে দায়িত্ব পালন করেছিলেন। এছাড়াও, তিনি অনুসন্ধানী প্রতিবেদন ও সৃজনশীল লেখনী নিয়ে প্রশিক্ষণ দিয়ে থাকেন।

সম্মাননা
--------

নিবাল থাওয়াবতেহ ২০০৮ সালে আন্তর্জাতিক সাহসী নারী পুরস্কার লাভ করেন।

তথ্যসূত্র
---------

1. 1 2 3  International Women of Courage Award Ceremony: 2008
2. 1 2 3  "Trailblazer Opens Doors for Palestinian Women | IIP Digital"। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৪ মে ২০১৯।
3. ↑
4. ↑  Mahmoud Abbas's wife undergoes surgery in Israel |, The Times of Israel
5. ↑  Nibal Thawabteh - Landmark report on Media Development in Palestine, UNESCO, Retrieved 13 July 2016
6. ↑  "AWIU » 2008 WOC – Nibal Thawabeth"। ৩ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৪ মে ২০১৯।
**নিবিড় পরিচর্যাবিদ** একজন পেশাদার চিকিৎসা সেবা প্রদানকারী চিকিৎসক যিনি সংকটজনকভাবে অসুস্থ রোগীদের সেবার বিশেষায়িত ক্ষেত্রে একজন বিশেষজ্ঞ হিসেবে কাজ করেন। নিবিড় পরিচর্যাবিদরা প্রায়শই হাসপাতালের নিবিড় পরিচর্যা কেন্দ্রে কাজ করেন। অন্তররোগ বিশেষজ্ঞ, অন্তররোগ চিকিৎসাবিজ্ঞানের উপ-বিশেষজ্ঞ (প্রায়শই ফুসফুসবিদ), অবেদনবিদ, জরুরি চিকিৎসক, শিশুরোগ বিশেষজ্ঞ (নবজাতক বিশেষজ্ঞ যার অন্তর্ভুক্ত) এবং সংকটকালীন সেবা চিকিৎসাবিজ্ঞান বিষয়ে ফেলোশিপ বা বিশেষ প্রশিক্ষণ সমাপ্তকারী শল্যচিকিৎসকগণ নিবিড় পরিচর্যাবিদ হিসেবে কাজ করতে পারে। একজন নিবিড় পরিচর্যাবিদ সংকটজনকআবে অসুস্থ রোগীদের বহু বিভিন্ন রোগাবস্থার সম্পর্কে জ্ঞান রাখার পাশাপাশি কারিগরি পদ্ধতি ও নিবিড় পরিচর্যায় ব্যবহৃত যন্ত্রপাতি-সরঞ্জাম (যেমন কৃত্রিম শ্বসনযন্ত্র) ব্যবহার সম্পর্কেও ব্যবহারিক জ্ঞান রাখেন।

নিবিড় পরিচর্যাবিদেরা প্রায়শই বিভিন্ন বিশেষায়িত ক্ষেত্রের চিকিৎসা সেবা প্রদানকারীদের দলের নেতৃত্ব প্রদান করে থাকেন। তারা সমন্বয়, সহযোগিতা ও কাজ সহজ করার মাধ্যমে 
সাক্ষ্যপ্রমাণভিত্তিক চিকিৎসা ফলাফল অর্জনের চেষ্টা করেন। এই দলে চিকিৎসক, চিকিৎসকের সাহায্যকারী, শুশ্রূষাকারী (নার্স), শ্বসন চিকিৎসক, ঔষধবিদ, পথ্যবিদ ও অন্যান্য বিশেষ রোগের বিশেষজ্ঞ থাকতে পারে।

আরও দেখুন
---------

* নিবিড় পরিচর্যা কেন্দ্র

তথ্যসূত্র
---------

1. ↑  "Merriam Webster: Medical Dictionary"। [*স্থায়ীভাবে অকার্যকর সংযোগ*]|
2. ↑  "Subspecialty Careers: Critical Care Medicine"।
3. ↑  "Critical Care | Sound Physicians"। *Sound Physicians* (ইংরেজি ভাষায়)। সংগ্রহের তারিখ ২০১৮-০৩-২৮।
শারধা রাম ফিল্লাউরী(জন্ম, ৩০ সেপ্টেম্বর, ১৮৩৭ – মৃত্যু, ২৪ জুন, ১৮৮১) একজন  হিন্দু ধর্মপ্রচারক, সমাজ সংস্কারক, জ্যোতিষী, এবং লেখক ছিলেন। হিন্দি এবং পাঞ্জাবি সাহিত্যেে তার অবদানের জন্য বেশি স্মরণীয় তিনি। তাকে বলা হয় "আধুনিক পাঞ্জাবী গদ্যেের জনক"

জীবনী
-----

শারধা রাম ১৮৩৭  সালে জলন্ধরের ফিল্লাউর শহরে একটি ব্রাহ্মণ পরিবারে জন্মগ্রহণ করেন। তার বাবা, জয় দয়ালু একজন জ্যোতিষী ছিলেন।  তার তেমন কোন প্রাতিষ্ঠানিক শিক্ষা ছিল না. সাত বছর বয়সে, তিনি গুরুমুখী লিপি শিখেছিলেন, দশবছর বয়সের মধ্যে,তিনি  হিন্দি, সংস্কৃত, ফার্সি, জ্যোতিষশাস্ত্র, এবং সঙ্গীত নিয়ে ,পড়াশোনা করেছিলেন,পরে তিনি  সনাতন হিন্দুধর্মেের (সনাতন ধর্ম) একজন ধর্মপ্রচারক হয়েছিলেন।

শারধা রাম তার বইতে,পাঞ্জাবি সংস্কৃতি ও ভাষা নথিভুক্ত করেন।

শারধা রাম মহাভারতের উপর তেজস্বী বক্তৃতা দিয়ে, ব্রিটিশ সরকারের বিরুদ্ধে অপপ্রচার করার অভিযোগে, অভিযুক্ত হন।  ফলস্বরূপ ১৮৬৫ সালেে, সাময়িকভাবে তিনি তার ফিল্লাউরের বাড়ী থেকে নির্বাসিত হন।

শারধা রাম, বিশেষ করে জ্যোতিষের ব্যাপারে প্রায়ই অমৃতসর এবং সংলগ্ন লাহোর পরিদর্শনেে যেতেন।  এই সময় তিনি একজন জ্যোতিষী হিসাবে খ্যাতি অর্জন করেন এবং এই বিষয়ে  বেশ কিছু হিন্দি বই  লেখেন।

সম্প্রতি,শারধা রাম প্রথম হিন্দি ঔপন্যাসিক হিসাবে স্বীকৃত হয়েছেন। তার প্রথম উপন্যাস ভগবতী প্রধানত অমৃতসরে লেখা হয়েছে বলে মনে করা হয়। বইটি ১৮৮৮ সালে, শারধা রামেের মৃত্যুর পর, প্রথম প্রকাশিত হয়। উপন্যাসেে নারী এবং নারীদের অধিকারেের চিত্রায়ন, সেই সময়কালে, প্রগতিশীল ধ্যানধারনা ছিল। 

শারধা রাম ১৮৮১ সালের ২৪শে জুন লাহোরে মারা যান

কর্মজীবন
--------

| বই | বছর | বিবরণ |
| --- | --- | --- |
| *শিখান দে রাজ দি বিথিয়া* (*শিখ নিয়মাবলীর কাহিনী*) | ১৮৬৬ | বইটি শিখ ধর্ম এবং মহারাজা রঞ্জিত সিংয়ের শাসনকালের দস্তাবেজ। . শেষ তিনটি অধ্যায় তার  রীতিনীতি, এবং লোকগীতি সহ. পাঞ্জাবি সংস্কৃতি এবং ভাষার প্রামাণ্য দলিল। বইটি প্রায়ই একটি পাঠ্যপুস্তক হিসেবে নির্দেশিত হত। |
| *পাঞ্জাবী বাতচিত* | এই বইটি বিশেষভাবে ইংরেজদের, স্থানীয় ভাষা বুঝতে সাহায্য করার জন্য, লেখা হয়েছিল. গুরুমুখী লিপি থেকে রোমান লিপিতে  বর্ণান্তরিত হওয়া সম্ভবত প্রথম বই এটি।   এটির অধ্যয়ন,  প্রশাসনিক সেবা ভর্তির ক্ষেত্রে আবশ্যক ছিল. |
| ওম জয় জগদীশ হরে
 | ১৮৭০[] | প্রথমবার পাঞ্জাবি অনুবাদ |
| *ভাগ্যবতী* | ১৮৮৮ সালে প্রকাশিত | এই বইটি হিন্দি প্রথম উপন্যাস বলে মনে করা হয়। |
| *সত্য ধর্ম মুক্তাবলী* |  |  |
| *শতোপদেশ* |  |  |
| *সত্যামৃত প্রবাহ* |  |  |

তথ্যসূত্র
---------

1. 1 2  Singh Bedi, Harmohinder.
2. 1 2 3 4 5 6 7 8 9 10 11 12 13 14 15 16 17 18 19 20 21 22 23  Walia, Varinda.
3. 1 2 3 4 5 6 7 8 9 10 11 12 13 14 15 16 17 18 19 20 21  Maitray, Mohan.
4. ↑  "সংরক্ষণাগারভুক্ত অনুলিপি" (পিডিএফ)। ২৯ সেপ্টেম্বর ২০০৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১৬ জুলাই ২০১৬।
5. 1 2  Previously, Lala Sri Niwas was credited with this achievement; his *Priksha Guru* was written in 1902.
6. ↑  Sisir Kumar Das.

আরও পড়ুন
---------

* শারধা রাম গ্রন্থাবলী,হরমহীন্দর সিং বেদী, নির্মল প্রকাশক. (ডিন এবং গুরু নানক দেব বিশ্ববিদ্যালয়ের হিন্দি বিভাগের প্রধান কর্তৃক তিন খণ্ডের কাজ.)

বহিঃসংযোগ
---------

* Painting of Shardha Ram Phillauri.